

**R E P U B L I K A H R V A T S K A**

**SPLITSKO-DALMATINSKA ŽUPANIJA**

**GRAD SPLIT**

**G R A D O N A Č E L N I K**

**raspisuje**

**N A T J E Č A J**

**ZA ZAKUP POSLOVNIH PROSTORA GRADA SPLITA**

**PRIKUPLJANJEM PISANIH PONUDA**

Raspisuje se Natječaj za zakup poslovnih prostora Grada Splita prikupljanjem pisanih ponuda:

**A) Prazni poslovni prostori**

|  |  |  |  |  |  |
| --- | --- | --- | --- | --- | --- |
| **Red.**  **broj** | **Adresa** | **Površina**  **m2** | **Početna**  **cijena**  **kn/m2** | **Jamčevina**  **kn** | **Datum i vrijeme pregleda** |
| 1. | Doverska 36, roh bau  podrum 57,71m2 +  prizemlje 54,90 m2 | 112,61 | 5,00 | 1.000,00 | **21.03.2017.**  **10.25 - 10.40** |
| 2. | Hercegovačka 26 | 155,00 | 10,00 | 3.000,00 | **22.03.2017.**  **9.25 - 9.40** |
| 3. | Narodni trg 10/I\* | 55,18 | 75,00 | 15.000,00 | **23.03.2017.**  **9.50 - 10.10** |
| 4. | Obala HNP 7/3\* | 54,39 | 45,00 | 6.000,00 | **23.03.2017.**  **9.25 - 9.45** |
| 5. | Poljička cesta 19 | 42,88 | 60,00 | 4.000,00 | **21.03.2017.**  **9.30 - 9.45** |
| 6. | Put Plokita 55 | 15,58 | 30,00 | 1.000,00 | **22.03.2017.**  **10.15 - 10.30** |
| 7. | Put Trstenika 1 | 44,19 | 10,00 | 2.000,00 | **21.03.2017.**  **10.00 - 10.15** |
| 8. | Šetalište Bačvice 10 | 61,29 | 60,00 | 10.000,00 | **21.03.2017.**  **9.00 - 9.15** |
| 9. | Šibenska 3 | 22,33 | 30,00 | 2.000,00 | **22.03.2017.**  **9.00 - 9.15** |
| 10. | Trg Republike 1/III \* | 170,06 | 45,00 | 10.000,00 | **23.03.2017.**  **9.00 - 9.20** |
| 11. | Velebitska 67 | 17,28 | 30,00 | 3.000,00 | **22.03.2017.**  **9.50 - 10.05** |

Za poslovne prostore pod rednim brojem 4., 7. i 10. namjena je kulturna djelatnost/udruga, a za poslovni prostor pod rednim brojem 2. namjena je skladište.

**B) Poslovni prostori u korištenju**

|  |  |  |  |  |  |
| --- | --- | --- | --- | --- | --- |
| **Red.**  **broj** | **Adresa** | **Površina**  **m2** | **Namjena** | **Početna**  **Cijena kn/m2** | **Jamčevina**  **kn** |
| 1. | Kralja Zvonimira 35 | 51,69 | politička stranka | 20,00 | 3.000,00 |
| 2. | Mažuranićevo  šetalište 47 | 23,58 | atelje | 15,00 | 2.000,00 |
| 3. | Mažuranićevo  šetalište 53 (sjever) | 69,93 | politička stranka | 20,00 | 3.000,00 |
| 4. | Obala HNP 5\*  2. kat | 167,60 | neodređena | 75,00 | 15.000,00 |
| 5. | Trg Gaje Bulata 6/1\*  (dijelom u korištenju) | 213,24 | neodređena | 60,00 | 20.000,00 |
| 6. | Velebitska 71 | 32,00 | politička stranka | 20,00 | 2.000,00 |

Istaknute početne cijene mjesečne zakupnine izražene su bez PDV-a koji se dodaje na uslugu zakupa.

Oznaka „ \* “ u tablicama uz adresu označava nacionalizirani, konfiscirani prostor, odnosno prostor u postupku naknade-povrata bivšim vlasnicima – sporno vlasništvo.

Datum i vrijeme pregleda praznih prostora sa liste A biti će objavljen na web stranici i na Oglasnoj ploči Grada Splita.

**1.** Ponudu za svaki prostor pojedinačno treba dostaviti u zatvorenoj omotnici na adresu: Grad Split, Obala kneza Branimira 17, Split, sa naznakom: **"Komisiji za zakup i prodaju nekretnina u vlasništvu Grada - Ne otvaraj"**.

**2**. **Rok** za podnošenje pisanih ponuda je **27.03.2017. godine**.

**3. Lista prostora u korištenju pod B**  i tekst natječaja objavljeni su na WEB stranici Grada Splita [**www.split.hr**](http://www.split.hr) **i**  oglasnoj ploči Grada Splita.

**II.**

**UVJETI NATJEČAJA:**

**1. PONUDA MORA SADRŽAVATI:**

**1.1.** naznaku rednog broja i adresu prostora za kojeg se daje prijava,

**1.2.** iznos zakupnine koji se nudi izražen u kn/m2 bez PDV-a,

**1.3.** potvrdu o uplaćenoj jamčevini

**1.4.** potvrdu o uplati 100,00 kn na ime troškova natječaja,

**1.5.** opis djelatnosti koja će se obavljati u prostoru

**1.6.a) za pravne osobe:** naziv društva i adresu, OIB, izvadak iz sudskog

Registra,

**b) za fizičke osobe**: ime i prezime s adresom, OIB, presliku osobne iskaznice i

samo ako osoba obavlja samostalnu djelatnost:Izvadak iz obrtnog registra ili Rješenje nadležnog ministarstva,

**c) za političke stranke**: Rješenje o upisu u Registar političkih stranaka

Republike Hrvatske,

**d)** **za udruge i ustanove i druge organizacije**: Rješenje o upisu u Registar udruga, odnosno Rješenje o upisu u sudski registar ustanove ili dr.,

**1.7.** dokaz nadležnog Ureda za obranu u izvorniku da je ponuditelj osoba iz članka

58. Zakona o pravima hrvatskih branitelja iz Domovinskog rata i članova njihovih obitelji ("Narodne novine", broj: 174/04) kao i uvjerenje Hrvatskog zavoda za mirovinsko osiguranje da nije korisnik mirovine ako ponuditelj traži prednost pri izboru po osnovi istog

**1.8.** ovjerenu izjavu od javnog bilježnika o prihvaćanju uvjeta natječaja koja mora

sadržavati slijedeće:

- izjavu o prihvaćanju uvjeta natječaja,

- izjavu kojom se Ponuditelj odriče bilo kakvih prava ili novčanih naknada po

osnovi eventualnih budućih ulaganja u tekuće i investicijsko održavanje

poslovnog prostora, te, samo ukoliko je ponuđač za poslovne prostore u

korištenju na listi **B** osoba koja nije korisnik prostora:

-ovjerenu izjavu od javnog bilježnika u kojoj mora biti navedeno slijedeće: „Ponuditelj se odriče bilo kakvih prava ili novčanih naknada po osnovi nemogućnosti ulaska u posjed prostora, odnosno zakašnjenja primopredaje poslovnog prostora u korištenju.“

**1.9.** potvrdu Upravnog odjela za financije Grada Splita da ne postoji dospjelo

dugovanje prema Gradu Splitu po bilo kojoj osnovi.

Ponude koje ne budu sadržavale sve naprijed navedene podatke smatrat će se neurednima te će se odbaciti kao i ona ponuda za koju se utvrdi da iznos jamčevine i troška natječaja nisu doznačeni na žiro-račun Grada Splita.

**III.**

**1.** Jamčevina za zakup poslovnog prostora uplaćuje se za svaki prostor za koji se natjecatelj natječe i to na žiro-račun: **Grad Split - Gradski proračun broj: HR4023300031840900000,** s pozivom na broj: 68 7722-OIB, a trošak natječaja u iznosu od 100,00 kn uplaćuje se također za svaki prostor za koji se natjecatelj natječe, na prethodni žiro-račun, s pozivom na broj: 68 7706-OIB.

Natjecateljima koji ne budu izabrani, jamčevina će biti vraćena odmah nakon izvršenog izbora u nominalnom iznosu, dok će se izabranom natjecatelju jamčevina kompenzirati sa zakupninom.

Iznos od 100,00 kn na ime troškova natječaja ponuđačima se ne vraća.

**2.** Javni natječaj može se provesti ako sudjeluje samo jedan natjecatelj.

**3.** Prednost pri izboru najpovoljnijeg ponuditelja imaju prema redoslijedu prvenstva:

**3.1**. za prazne poslovne prostore **lista A** :

**3.1**. ponuditelj osoba iz čl. 58. Zakona o pravima hrvatskih branitelja iz Domovinskog rata i članova njihovih obitelji ("Narodne novine", broj: 174/04) uz slijedeće uvjete: da nije korisnik mirovine, a koje pravo može iskoristiti samo jednokratno, za obavljanje obrtničke ili samostalne profesionalne djelatnosti uz uvjet da prihvati najveću ponuđenu cijenu i udovolji uvjetima iz najpovoljnije ponude.

Pravo prvenstva na sklapanje Ugovora o zakupu nemaju pravne osobe čiji je osnivač ili suosnivač osoba iz prethodnog stavka.

**3.2.** za poslovne prostore u korištenju, **lista B:**

- korisnici poslovnog prostora pod uvjetom da nemaju nepodmirenih dospjelih dugovanja prema Gradu Splitu, u kojem slučaju su dužni prihvatiti ponudu i uvjete najpovoljnijeg ponuditelja, odnosno prihvatiti najveću ponuđenu cijenu zakupnine.

**4.** Prije sklapanja ugovora, izabrani ponuditelj je dužan, Gradu Splitu:

**4.1.** dostaviti dokaz da ispunjava uvjete za obavljanje opisane djelatnosti i to kao izvornu ispravu, ne stariju od 30 dana, kako slijedi:

- izabrani ponuditelj pravna osoba - izvadak iz sudskog registra

- izabrani ponuditelj fizička osoba – obrtnik - izvadak iz obrtnog registra

- izabrani ponuditelj politička stranka – rješenje o upisu u Registar političkih stranaka

Republike Hrvatske

- izabrani ponuditelj udruga – izvadak iz registra udruga

- izabrani ponuditelj ustanova – izvadak iz sudskog registra

. **4.2.** izabrani ponuditelj za poslovne prostore na **listi A**:

- na ime jamstva za izvršenje obveza iz ugovora o zakupu uplatiti Gradu Splitu garantni polog u visini šestomjesečne zakupnine .

- za osiguranje plaćanja jednogodišnje zakupnine Gradu Splitu, pored uplate šestomjesečnog garantnog pologa, izdati bjanko zadužnicu na iznos zakupnine uvećan za PDV za preostalih šest mjeseci, odnosno do isteka perioda od 1 (jedne) godine.

**4.3.** Izabrani ponuditelj za poslovne prostore na **listi B**

- na ime jamstva za izvršenje obveza iz ugovora o zakupu izdati Gradu Splitu bjanko zadužnicu u visini šestomjesečne zakupnine uvećane za PDV ili bankovnu garanciju.

**5.** Izabrani ponuditelj dužan je sklopiti ugovor o zakupu poslovnog prostora s Gradom Splitom, po uvjetima iz natječaja, u roku od 30 dana od dana dostavljanja obavijesti o izboru za najpovoljnijeg ponuditelja na adresu iz ponude, a u slučaju neuspjele dostave, u roku od 30 dana od objave izbora na web stranici Grada Splita.

**6.** Ako izabrani ponuditelj ne ispuni uvjete iz točke 4. i 5., pod III, ovog natječaja, smatrat će se da je odustao od ponude i gubi pravo na povrat jamčevine, a poziv za zaključivanje ugovora uputit će se sljedećem izabranom ponuditelju.

**7.** Ugovor o zakupu sklapa se na rok od 5 godina kao ovršna isprava kod javnog bilježnika, a trošak solemnizacije snosi zakupnik.

Ugovor o zakupu obavezno sadrži klauzulu po kojoj zakupnik ne može raskinuti potpisani ugovor o zakupu prije isteka roka od 1 (jedne) godine, odnosno u slučaju raskida ugovora i primopredaje prostora prije tog roka, zakupnik je dužan platiti naknadu u visini zakupnine za cijeli period od 1 (jedne) godine.

**8.** Grad Split obvezuje se poslovni prostor iz liste A – prazan prostor predati u posjed izabranom zakupniku u roku od 10 (deset) dana po zaključenju ugovora o zakupu, a prostor u korištenju najkasnije u roku od 10 (deset) dana od dana primopredaje Gradu Splitu.

Poslovni prostor se daje u viđenom stanju.

Zakupnik se obvezuje o svom trošku prostor urediti i ishoditi minimalne tehničke uvjete za namjenu prostora koju je iskazao u svojoj ponudi.

Troškovi uređenja, investicijskog i tekućeg održavanja spadaju na teret zakupnika bez prava na povrat uloženih sredstava.

**9.** Zakupnina, bez obzira na početak obavljanja djelatnosti, dospijeva, odnosno plaća se odmah ili najkasnije u roku od tri mjeseca nakon ulaska u posjed u kojem slučaju će se rok utvrditi zapisnikom o primopredaji prostora.

**10.** Grad Split zadržava pravo da nakon isteka roka natječaja poništi natječaj u cijelosti ili djelomično bez iznošenja razloga.

**IV.**

**1.** Informacija i pregled raspoložive dokumentacije natjecatelji mogu dobiti u Službi pravne zaštite i za stanove i poslovne prostore, Odsjeku za poslovni prostor, Obala kneza Branimira 17/IV., svakim radnim danom od 9,00 do 12,00 sati, telefoni broj: 310-411, 310-420; 310-424; 310-428 i 310-475.

**2.** Otvaranje ponuda obaviti će se javno, a o mjestu i datumu otvaranja ponuda natjecatelji će biti obaviješteni na WEB stranici Grada Splita i na oglasnoj ploči Grada Splita.

**3.** Sudionici natječaja biti će obaviješteni o rezultatima natječaja u roku od 10 (deset) dana od dana donošenja zaključka o izboru.